S-1493/2008

Mál þetta, sem dómtekið var í dag, er höfðað með ákæru útgefinni af ríkislögreglustjóra 30. september 2008 á hendur A-kk-þgf M-kk-þgf J-kk-þgf, kennitala [...], Einholti 11, Reykjavík, fyrir meiri háttar brot gegn skatta- og bókhaldslögum framin í sjálfstæðri atvinnustarfsemi ákærða með því að hafa:

1. Hvorki staðið skil virðisaukaskattsskýrslum á lögmæltum tíma né staðið ríkissjóði skil á virðisaukaskatti sem innheimtur var á árunum 2005 og 2006, í samræmi við fyrirmæli IX. kafla laga um virðisaukaskatt nr. 50/1988, samtals að fjárhæð kr. 7.601.398, sem sundurliðast sem hér greinir:

2. Eigi staðið skil á skattframtölum vegna eigin atvinnustarfsemi, gjaldaárin 2006 og 2007, vegna rekstraráranna 2005 og 2006, og með því komist hjá að telja fram tekjur sem skattskyldar eru samkvæmt 1. tölulið A-liðar 7. gr. laga um tekjuskatt nr. 90/2003 og greiðslu tekjuskatts samtals að fjárhæð kr. 4.786.948, sem sundurliðast sem hér greinir:

Vangreiddur tekjuskattur gjaldaárið 2006:

Rekstrartekjur: kr. 11.987.573

Rekstargjöld: kr. -3.278.471

Tekjuskattsstofn: kr. 8.709.102

Áætlaður tekjuskattsstofn ásamt álagi: kr. -5.405.000

Vantalinn tekjuskattsstofn: kr. 3.304.102

Vangreiddur tekjuskattur, tekjuskattsprósenta 38,78% kr. 1.281.331

Vangreiddur tekjuskattur gjaldaárið 2007:

Ætlaðar rekstrartekjur: kr. 19.038.562

Rekstargjöld: kr. -3.434.533

Tekjuskattsstofn: kr. 15.604.029

Áætlaður tekjuskattsstofn ásamt álagi: kr. -6.325.000

Vantalinn tekjuskattsstofn: kr. 9.279.029

Vangreiddur tekjuskattur, tekjuskattsprósenta 37,78% kr. 3.505.617

Samtals vangreiddur tekjuskattur gjaldárin 2006 og 2007: kr. 4.786.948

3. Látið undir höfuð leggjast að færa lögboðið bókhald og varðveita bókhaldsgögn vegna sjálfstæðrar atvinnustarfsemi sinnar vegna rekstraráranna 2005 og 2006.

Framangreind brot ákærða samkvæmt 1. og 2. tölulið ákæru eru talin varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

a) 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005 að því er varðar 1. tölulið ákæru.

b) 2. mgr. 109. gr. laga um tekjuskatt nr. 90/2003 og 2. mgr. 22. gr. laga nr. 4/1995 um tekjustofna sveitarfélaga að því er varðar 2. tölulið ákæru.

Framangreind brot ákærða samkvæmt 3. tölulið eru talin varða við 2. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

c) 1. og 2. tölulið 1. mgr. 37. gr., sbr. 36. gr. laga nr. 145/1994 um bókhald, sbr. 1. gr. laga nr. 37/1995.

Þess er krafist að ákærði verði dæmdur til refsingar.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í mars 1961. Ákærði gekkst undir sátt 16. júlí 2008 fyrir ölvunarakstur. Með hliðsjón af brotum ákærða og refsingum á þessu réttarsviði sæti hann fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Þá greiði ákærði 25.200.000 krónur í sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 11 mánuði.

D ó m s o r ð :

Ákærði, A-kk-nf M-kk-nf J-kk-nf, sæti fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði 25.200.000 krónur í sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 11 mánuði.

S-kk-nf S-kk-nf.